Balta a foglalásunktól kezdve nagyon figyelmes volt, már várt minket a szálláshelyhez érkezésünkkor, majd mindent megmutatott a lakásban, és rengeteg helyet, látnivalókat, éttermeket ajánlott, valamint hasznos tudnivalókkal látott el minket. Kaptunk tőle egy üveg nagyon finom bort is, igazán kedves. További infókat kaptunk tőle még este 2 emailben, azoknak a tanácsoknak is nagy hasznát vettük a városnézés során.
A lakás tágas, tiszta, csendes és kiválóan alkalmas pihenésre, mi négyen kényelmesen elfértünk benne, a két fürdőszoba pedig külön főnyeremény! Az elhelyezkedése kiváló, két metró is van a közelben, az aluljáró 1 perc sétára van a háztól, onnan minden elérhető a városban. Bolt, zöldséges, pékség a szomszédban van.
Az utolsó napokban autót is béreltünk, így a garázsnak is nagy hasznát vettük, biztonságban és ingyenesen parkoltunk a mélygarázsban.
Mindenkinek ajánlom Balta lakását, ezért az árért különösen megéri!